**รายงานการประชุมสภาเทศบาลตำบลเกาะยาว**

**สมัยสามัญ สมัยที่ 2 ประจำปี พ.ศ. 2563**

**วันอังคารที่ 26 พฤษภาคม ๒๕63**

**เวลา 09.3๐ น.**

**ณ ห้องประชุมสภาเทศบาลตำบลเกาะยาว**

**.......................................................................................**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายประยูร เริงสมุทร | ประธานสภาเทศบาลตำบลเกาะยาว | นายประยูร เริงสมุทร |  |
| ๒. | นายสุชน วาหะรักษ์ | รองประธานสภาเทศบาลตำบลเกาะยาว | นายสุชน วาหะรักษ์ |  |
| ๓. | นางเสาวคนธ์ เริงสมุทร | สมาชิกสภาเทศบาลตำบลเกาะยาว | นางเสาวคนธ์ เริงสมุทร |  |
| ๔. | นางสาวเมษา กุลบัส | สมาชิกสภาเทศบาลตำบลเกาะยาว | นางสาวเมษา กุลบัส |  |
| ๕. | นายอมร ศรีสมุทร | สมาชิกสภาเทศบาลตำบลเกาะยาว | นายอมร ศรีสมุทร |  |
| ๖. | นายโชติ ทองย้อย | สมาชิกสภาเทศบาลตำบลเกาะยาว | นายโชติ ทองย้อย |  |
| ๗. | นางสาวกมลา ชำนินา | สมาชิกสภาเทศบาลตำบลเกาะยาว | นางสาวกมลา ชำนินา |  |
| ๘. | นางสาวพัชรินทร์ สุภาพ | สมาชิกสภาเทศบาลตำบลเกาะยาว | นางสาวพัชรินทร์ สุภาพ |  |
| ๙. | นายจำรัส หยั่งทะเล | สมาชิกสภาเทศบาลตำบลเกาะยาว | นายจำรัส หยั่งทะเล |  |
| 10. | นายสมพร ดำสมุทร | สมาชิกสภาเทศบาลตำบลเกาะยาว | นายสมพร ดำสมุทร |  |
| 11. | นายสำเริง ราเขต | สมาชิกสภาเทศบาลตำบลเกาะยาว | นายสำเริง ราเขต |  |
| 12. | นายอรินทร์ ประสานการ | สมาชิกสภาเทศบาลตำบลเกาะยาว | นายอรินทร์ ประสานการ |  |
| 13. | นายถาวร ขุนทอง | เลขานุการสภาเทศบาลตำบลเกาะยาว | นายถาวร ขุนทอง |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายพีรยุทธ์ มาตรักษา | นายกเทศมนตรี | นายพีรยุทธ์ มาตรักษา |  |
| ๒. | นายสมศักดิ์ วาหะรักษ์ | รองนายกเทศมนตรี | นายสมศักดิ์ วาหะรักษ์ |  |
| ๓. | นายประเสริฐ ศรีเหมาะ | รองนายกเทศมนตรี | นายประเสริฐ ศรีเหมาะ |  |
| ๔. | นายหมาด อุหลัง | ที่ปรึกษานายกเทศมนตรี | นายหมาด อุหลัง |  |
| 5. | นางวรฉัตร คงเกื้อ | เลขานุการนายกเทศมนตรี | นางวรฉัตร คงเกื้อ |  |
| 6. | นางสาวสมัย ระบำเพลิง | หัวหน้าสำนักปลัดเทศบาล | นางสาวสมัย ระบำเพลิง |  |
| 7. | นางบุญธิดา การเรียบ | พยาบาลวิชาชีพชำนาญการ | นางบุญธิดา การเรียบ |  |
| 8. | นางสาวณัฐกฤตา อักษรกูล | นักวิชาการเงินและบัญชีชำนาญการ | นางสาวณัฐกฤตา อักษรกูล |  |
| 9. | นายปรัญชัย ชูรักษ์ | นายช่างโยธาปฏิบัติงาน | นายปรัญชัย ชูรักษ์ |  |

**การประชุมสภาเทศบาลตำบลเกาะยาว**

 **สมัยสามัญ สมัยที่ 2 ประจำปี พ.ศ. 2563**

**เมื่อวันอังคารที่ 26 พฤษภาคม 2563**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เลขานุการ** เมื่อที่ประชุมพร้อม นายถาวร ขุนทอง นักวิเคราะห์นโยบายและแผนชำนาญการ ทำหน้าที่เลขานุการสภาเทศบาล เชิญสมาชิกสภาเข้าประจำที่ประชุม

ประกาศสภาเทศบาลตำบลเกาะยาว เรื่อง เรียกประชุมสภาเทศบาลตำบลเกาะยาว สมัยสามัญ สมัยที่ 2 ประจำปี พ.ศ. 2563

ด้วยสภาเทศบาลตำบลเกาะยาว จะดำเนินการประชุมสภาเทศบาล สมัยสามัญ สมัยที่ 2 ประจำปี พ.ศ. 2563 ตามระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 แก้ไขเพิ่มเติมจนถึงฉบับปัจจุบัน หมวด 2 การประชุม ข้อ 20 (1) และ ข้อ 22

อาศัยอำนาจตามความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมจนถึงฉบับปัจจุบัน หมวด 2 การประชุม ข้อ 20 (1) และ ข้อ 22 เทศบาลตำบลเกาะยาว โดยประธานสภาเทศบาลตำบลเกาะยาว จึงเรียกประชุมสภาเทศบาลตำบลเกาะยาว สมัยสามัญ สมัยที่ 2 ประจำปี พ.ศ. 2563 มีกำหนด 30 วัน ตั้งแต่วันที่ 1 – 30 พฤษภาคม พ.ศ. 2563 จึงประกาศให้ทราบโดยทั่วกัน ประกาศ ณ วันที่ 27 เมษายน พ.ศ. 2563 ลงชื่อ นายประยูร เริงสมุทร ประธานสภาเทศบาลตำบลเกาะยาว

วันนี้มีสมาชิกสภาเทศบาลอยู่ในตำแหน่ง 12 คน มาประชุม 12 คน ครบองค์ประชุมแล้ว จึงขอเชิญประธานสภาเทศบาลทำหน้าที่ประธานในที่ประชุม

**ประธานฯ**  ขอบคุณเลขานุการสภาเทศบาล

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

**ประธานฯ** **แนะนำข้าราชการมาบรรจุใหม่**

เนื่องจากนางสาววิชุตา อินทกูล ตำแหน่ง นักวิชาการศึกษาปฏิบัติการ ซึ่งเป็นผู้สอบแข่งขันได้ มาบรรจุและแต่งตั้งเป็นพนักงานเทศบาลตำบลเกาะยาว ตั้งแต่วันที่ 1 เมษายน 2563 ในโอกาสนี้จึงขอแนะนำตัวให้สมาชิกทุกท่านทราบด้วย

**วิชุตา อินทกูล** กราบเรียนประธานสภาเทศบาล สมาชิกสภาเทศบาลและคณะผู้บริหารทุกท่าน ดิฉัน นางสาววิชุตา อินทกูล ตำแหน่ง นักวิชาการศึกษาปฏิบัติการ ภูมิลำเนาจังหวัดสงขลา ซึ่งสอบแข่งขันได้ และมาบรรจุเป็นพนักงานเทศบาลตำบลเกาะยาว โดยมาดำรงตำแหน่งนักวิชาการศึกษาปฏิบัติการ สังกัดกองการศึกษา เทศบาลตำบลเกาะยาว เมื่อวันที่ 1 เมษายน 2563 รู้สึกดีใจและเป็นเกียรติเป็นอย่างมากค่ะ ก็ขอฝากเนื้อฝากตัวกับทุก ๆ ท่านด้วยนะค่ะ ขอบคุณค่ะ

**ที่ประชุม** รับทราบ

/.......ระเบียบวาระที่ 2

**-2-**

**ระเบียบวาระที่ 2 เรื่องรับรองรายงานการประชุม สมัยสามัญ สมัยแรก ประจำปี พ.ศ. 2563**

 **เมื่อวันที่ 4 กุมภาพันธ์ 2563**

**ประธานฯ**  ขอให้ที่ประชุมตรวจสอบดู หากมีข้อความใดผิดพลาดหรือตกไปขอให้ยกมือขอแก้ไขได้

**สมศักดิ์ วาหะรักษ์** ขอให้แก้ไขหน้าที่ 7 บรรทัดที่ 1 ข้อความเดิม **“การควบคุมการเลี้ยงหรือปล่อนสุนัขและแมว”** ให้แก้ไขเป็น **“การควบคุมการเลี้ยงหรือปล่อยสุนัขและแมว”**

หน้าที่ 8 ข้อ 6.3 ข้อความเดิม **“การเลี้ยงหรือปล่อนสุนัขและแมว”** ให้แก้ไขเป็น **“การเลี้ยงหรือปล่อยสุนัขและแมว”**

**ประธานฯ** มีผู้ใดขอแก้ไขอีกหรือไม่

**ที่ประชุม** ไม่มีผู้ใดขอแก้ไข

**ประธานฯ** หากไม่มีผมจะขอมติจากที่ประชุม

 **ท่านผู้ใดเห็นว่ารายงานการประชุมครั้งที่ผ่านมามีความถูกต้องและรับรองขอให้ยกมือ**

**ที่ประชุม**  ยกมือเห็นชอบเป็นเอกฉันท์ รับรองรายงานการประชุมครั้งที่แล้ว

**ระเบียบวารที่ 3 เรื่องติดตามผลการประชุมครั้งที่แล้ว**

**ประธานฯ** ท่านผู้ใดมีเรื่องจะติดตามบ้าง

**ที่ประชุม**  ไม่มีเรื่องที่จะติดตาม

**ระเบียบวาระที่ 4 เรื่องเสนอให้ที่ประชุมพิจารณา**

**ประธานฯ ๔.๑ ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (โครงการปรับปรุงระบบเส้นจราจรภายในเขตเทศบาลตำบลเกาะยาว)** ขอเชิญนายกเทศมนตรี ชี้แจง

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (โครงการปรับปรุงระบบเส้นจราจรภายในเขตเทศบาลตำบลเกาะยาว)**

 /.......หลักการและ

**-3-**

 **หลักการและเหตุผล** เทศบาลตำบลเกาะยาว ต้องการที่จะปรับปรุงระบบเส้นจราจรของถนนภายในเขตเทศบาลเพื่อความปลอดภัยของประชาชนที่สัญจรไป-มา แต่ทางเทศบาลตำบลเกาะยาวไม่ได้จัดตั้งงบประมาณไว้ และทางกองช่างซึ่งได้รับมอบหมายในการออกแบบจัดทำแบบแปลนและจัดทำประมาณการ ซึ่งงบประมาณที่ใช้คือ 437,000 บาท ดังนั้นจึงจำเป็นที่ต้องขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่และรายการโอนเพิ่มและโอนลด ดังต่อไปนี้

* 1. **โอนเพิ่ม** ไปตั้งจ่ายรายการใหม่ แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง โครงการปรับปรุงระบบเส้นจราจรภายในเทศบาลตำบลเกาะยาว เป็นเงิน 437,000.- บาท (สี่แสนสามหมื่นเจ็ดพันบาทถ้วน)

**รวมโอนเพิ่ม 437,000.- บาท (สี่แสนสามหมื่นเจ็ดพันบาทถ้วน)**

* 1. **โอนลด** แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งชุมชน งบดำเนินงาน ประเภทค่าใช้สอย รายการโครงการฝึกอบรมและศึกษาดูงานของคณะผู้บริหารสมาชิกสภาฯ พนักงาน จำนวน 437,000.- บาท (สี่แสนสามหมื่นเจ็ดพันบาทถ้วน)

 **รวมโอนลด 437,000.- บาท (สี่แสนสามหมื่นเจ็ดพันบาทถ้วน)**

 **ข้อกฎหมาย** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม (ฉบับที่ 3) พ.ศ. 2543 ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณคุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**สุชน วาหะรักษ์** กราบเรียนประธานสภา สมาชิกสภาเทศบาลทุกท่าน ผมนายสุชน วาหะรักษ์ สมาชิกสภาเทศบาล เขต 1 ผมอยากทราบว่าตีเส้นหมายถึงทาสีขาว-แดง ด้วยหรือไม่

**ปรัญชัย ชูรักษ์** รวมด้วยครับ

 **สุชน วาหะรักษ์** ถ้ารวมด้วย ผมขอแนะนำว่าข้าง ๆ ฟุตบาทที่เป็นรอยขีดข่วนขอให้ทางบริษัทผู้รับจ้างทำกลับให้เหมือนเดิมด้วย เวลาทาสีจะได้ดูสวยงามครับ

**อมร ศรีสมุทร** กราบเรียนประธานสภา สมาชิกสภาเทศบาลทุกท่าน กระผมนายอมร ศรีสมุทร สมาชิกสภาเทศบาล เขต 1 พอดีว่าการโอนงบประมาณทั้งหมดสี่แสนกว่าบาท แต่ที่ผมก็ไม่มีระยะเวลาการทำงาน มันกี่ตารางเมตร ยาวเท่าไร กว้างเท่าไร คือผมอยากถามนายกเทศมนตรีตำบลเกาะยาวนิดหนึ่งว่าเรากำลังสร้างใหม่ ส่วนหนึ่งถนนที่สร้างเสร็จไปประมาณสัก 2 เดือนกว่า

/........ตอนนี้ถ้าเรา

**-4-**

 ตอนนี้ถ้าเราจะตีเส้นจราจร ผมว่าเพื่อนสมาชิกสภาเทศบาลทุกคนน่าจะเห็นนะครับ ตรงหน้าโรงเรียนเกาะยาวและหน้าร้านหมวดเหิม พงษ์สิงห์ และอีกจุดหนึ่งก็ทางไปซอยบ้านในคลอง ถ้าเราไปตีเส้นจราจร ณ ตอนนี้ถ้าไม่ซ่อมแซมใหม่ผมว่าไม่น่าจะตีเส้นจราจรเลยตรงนั้น เพราะถนนพังหมดแล้ว ก็อยากให้ทางเทศบาลตำบลเกาะยาวแจ้งผู้รับจ้างให้ซ่อมแซมซะก่อนไม่ต้องรอให้ถึงวันรับเงินประกัน ขอบคุณครับ

**ปรัญชัย ชูรักษ์** กราบเรียนประธานสภาเทศบาล คณะผู้บริหาร และสมาชิกสภาทุกท่าน กระผมนายปรัญชัย ชูรักษ์ ตำแหน่ง นายช่างโยธาปฏิบัติงาน ในฐานะช่างผู้ประมาณการโครงการขอตอบคำถามของคุณอมร ศรีสมุทร ที่ถามไปเมื่อสักครู่ ผมก็ได้พูดคุยกับผู้รับเหมาแล้วเขาก็บอกว่าขอทำตรงหน้าตลาดให้เสร็จก่อน เพราะถ้าไปแก้ตรงนั้น ตรงนี้หน่อยเดี๋ยวมันก็จะคาราคาซังก็ขอทำหน้าตลาดให้เสร็จก่อนอีกประมาณ 1-2 อาทิตย์ แล้วเขาจะย้ายคนงาน เครื่องมือไปดำเนินการตรงจุดนั้น

ส่วนที่คุณสุชน วาหะรักษ์ พูดถึงการตีเส้นจราจรขาว-แดง ตรงนี้ต้องขอขอบคุณนะครับที่ได้แนะนำมา ผมจะไปคุยกับผู้รับจ้างให้เขาจัดการให้เรียบร้อยก่อน ก่อนที่จะประกาศเรื่องการตีเส้นจราจรตรงนี้ เพราะว่ามันมีทาสีขาว-แดง เหมือนที่คุณสุชน วาหะรักษ์ พูดไป เพราะถ้ามันยังไม่เรียบร้อยอยู่แบบนี้มันก็คงไม่โอเค ขอบคุณครับ

**สำเริง ราเขต** กราบเรียนประธานสภา สมาชิกสภาเทศบาลทุกท่าน ผมนายสำเริง ราเขต สมาชิกสภาเทศบาล เขต 2 ผมอยากฝากให้ช่างไปศึกษาเรื่องสีที่จะเอามาตีเส้นว่าคอนกรีตกับแอสฟัลต์คอนกรีตมันคนละยี่ห้อหรือคนละคุณภาพกัน เพราะว่าเห็นแล้วจากสามแยกหน้าร้านหมวดเหิม พงษ์สิงห์ ไปท่ามาเนาะของเขตองค์การบริหารส่วนตำบลเกาะยาวน้อย สีมันจะหลุดออกไม่แน่ใจว่าเหมาะหรือไม่เหมาะกับคอนกรีต

 และผมขอเสริมจากคุณอมร ศรีสมุทร ในกรณีการก่อสร้างถนนคอนกรีตที่หน้าโรงเรียนเกาะยาวและหน้าร้านหมวดเหิม พงษ์สิงห์ เมื่อวานผมลองนับดูน่าจะไม่ต่ำกว่า 5 แผง ที่ต้องรื้อ และที่อันตรายที่สุดคือโค้งตรงป้ายบอกทางที่เชื่อมต่อกับเขตองค์การบริหารส่วนตำบลเกาะยาวน้อย จุดนั้นเป็นจุดที่อันตรายมากเพราะเป็นทรายลอย และประเด็นที่ 2 คือตรงนั้นมันเป็นแผลที่เทศบาลเสียชื่อที่ผมฟังมานะครับ เขาด่าเทศบาลทุกวัน และตรงนั้นเป็นเหมือนประตูเข้าบ้านของเทศบาลก็จะทำให้เห็นว่าเขตเทศบาลเป็นอย่างไร พอมาถึงก็เห็นถนนเพิ่งทำใหม่แต่หลุดหมดแล้ว และการเสื่อมเสียชื่อเสียงผมอยากฝากให้ทางช่างไปศึกษาและก็ไปดูต้องรื้อกี่แผงและต้องทำด่วน และก็เห็นด้วยกับคุณอมร ศรีสมุทร ว่าต้องทำก่อนจะตีเส้น

 และอีกเรื่องหนึ่ง มีคนบอกว่าปูนที่ใช้ไม่ได้เป็นปูนถุง แต่เขาจะเอามาเป็นถุงใหญ่ ๆ บางทีปูนแบบนี้มันอาจจะเสื่อมคุณภาพแล้วเอามาทำผมก็เป็นห่วงอยู่เหมือนกัน อยากจะ

/........ฝากช่างไป

**-5-**

 ฝากช่างไปศึกษาดูนะครับ ผมคิดว่าวัสดุที่เอามาใช้มันจะร้อยเปอร์เซ็นต์ไหม ซึ่งตรงนี้ผมก็เป็นห่วงเรื่องชื่อเสียง แต่เรื่องงบประมาณไม่มีปัญหา ทุกคนพร้อมที่จะยกมืออนุมัติให้ทุกโครงการ อยากฝากว่าทำแล้วให้มีคุณภาพทำแล้วอย่าให้เสื่อมเสียชื่อเสียงของเราด้วย ขอบคุณครับ

**ที่ประชุม** มีผู้ใดจะเสนอความเห็นอีกบ้าง

  **ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (โครงการปรับปรุงระบบเส้นจราจรภายในเขตเทศบาลตำบลเกาะยาว)** **ขอให้ยกมือ**

**ที่ประชุม** ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปีงบประมาณ พ.ศ. 2563 **(โครงการปรับปรุงระบบเส้นจราจรภายในเขตเทศบาลตำบลเกาะยาว)**

**ประธานฯ** **4.2 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องคอมพิวเตอร์ เครื่องสำรองไฟฟ้า และเครื่องพิมพ์แบบฉีดหมึกพร้อมติดตั้งถังหมึกพิมพ์ สำนักปลัดเทศบาล)** ขอเชิญนายกเทศมนตรี ชี้แจง

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องคอมพิวเตอร์ สำนักปลัดเทศบาล)**

 **หลักการและเหตุผล** ในปัจจุบันระบบการปฏิบัติงานขององค์กรปกครองส่วนท้องถิ่น ได้มีการพัฒนาการปฏิบัติงานให้มีความรวดเร็วขึ้น การลดกระดาษ งดใช้สำเนาบัตรประชาชน การพัฒนาใช้ระบบอิเล็กทรอนิกส์ การใช้เครื่องสแกนบัตร การบันทึกข้อมูลผ่านระบบคอมพิวเตอร์ แต่เนื่องจากสำนักปลัดเทศบาลตำบลเกาะยาว ยังใช้คอมพิวเตอร์ระบบเก่าโปรแกรมล้าหลัง จึงไม่สามารถที่จะบันทึกข้อมูลใส่ระบบได้ ดังนั้นจึงจำเป็นที่จะต้องขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่และรายการโอนเพิ่มและโอนลด ดังนี้

* 1. **โอนเพิ่ม**
1. **แผนงานบริหารงานทั่วไป งานบริหารทั่วไป** งบลงทุน หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์คอมพิวเตอร์
2. **รายการเครื่องคอมพิวเตอร์ All In One สำหรับงานสำนักงาน จำนวน 2 เครื่อง ราคา 34,000 บาท (สามหมื่นสี่พันบาทถ้วน)**

/........คุณลักษณะ

 **-6-**

 **คุณลักษณะพื้นฐาน**

* มีหน่วยประมวลผลกลาง (CPU) ไม่น้อยกว่า 2 แกนหลัก (2 core) โดยมีความเร็วสัญญาณนาฬิกา พื้นฐานไม่น้อยกว่า 2.2 GHz จำนวน 1 หน่วย
* หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 4 MB
* มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 4 GB
* มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 250 GB จำนวน 1 หน่วย
* มี DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย
* มีช่องเชื่อมต่อระบบเครือข่าย (Network Interface) แบบ 10/100/10000 Base-T หรือดีหว่า จำนวนไม่น้อยกว่า 1 ช่อง
* มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง
* มีแป้นพิมพ์และเมาส์
* มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD (1920x1080)
* สามารถใช้งาน WiFi (IEEE 802.11b,g,n,ac) และ Bluetooth

โดยตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

**(2) เครื่องสำรองไฟฟ้า ขนาด 800 VA จำนวน 2 เครื่อง ราคา 5,000 บาท (ห้าพันบาทถ้วน)**

**คุณลักษณะพื้นฐาน**

* มีกำลังไฟฟ้าด้านนอกไม่น้อยกว่า 800 VA (480 Watts)
* สามารถสำรองไฟฟ้าได้ไม่น้อยกว่า 15 นาที

โดยตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

 **(3)เครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) ราคา 4,300 บาท (สี่พันสามร้อยบาทถ้วน)**

/........คุณลักษณะ

 **-7-**

 **คุณลักษณะพื้นฐาน**

* เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ **(Ink Tank Printer)** จากโรงงานผู้ผลิต
* มีความละเอียดในการพิมพ์ไม่น้อยกว่า 1,200x1,200 dpi
* มีความเร็วในการพิมพ์ร่างขาวดำสำหรับกระดาษขนาด A4 ไม่น้อยกว่า 19 หน้าต่อนาที (ppm) หรือ 8.8 ภาพต่อนาที
* มีความเร็วในการพิมพ์ร่างสีสำหรับกระดาษขนาด A4 ไม่น้อยกว่า 15 หน้าต่อนาที (ppm) หรือ 5 ภาพต่อนาที(ipm)
* มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 1 ช่อง
* มีถาดใส่กระดาษได้ไม่น้อยกว่า 50 แผ่น
* สามารถใช้ได้กับ A4,Letter,Legal, และ Custom

โดยตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

**รวมโอนเพิ่ม จำนวน 43,300.00บาท(สี่หมื่นสามพันสามร้อยบาทถ้วน)**

* 1. **โอนลด**

**แผนงานการศึกษา งานบริหารทั่วไปเกี่ยวกับการศึกษา** งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินเดือนพนักงาน จำนวน 43,300.00 บาท (สี่หมื่นสามพันสามร้อยบาทถ้วน)**

**รวมโอนลด จำนวน 43,300.00บาท (สี่หมื่นสามพันสามร้อยบาทถ้วน)**

 **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**ที่ประชุม** ไม่มีผู้ใดเสนอความเห็น

  **ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องคอมพิวเตอร์ เครื่องสำรองไฟฟ้า และเครื่องพิมพ์แบบฉีดหมึกพร้อมติดตั้งถังหมึกพิมพ์ สำนักปลัดเทศบาล)**  **ขอให้ยกมือ**

/.......ที่ประชุม

**-8-**

**ที่ประชุม** ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปี 2563 **(เพื่อจัดซื้อเครื่องคอมพิวเตอร์ เครื่องสำรองไฟฟ้า และเครื่องพิมพ์แบบฉีดหมึกพร้อมติดตั้งถังหมึกพิมพ์ สำนักปลัดเทศบาล)**

**ประธานฯ** **4.3 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องคอมพิวเตอร์ เครื่องสำรองไฟฟ้า และเครื่องพิมพ์แบบฉีดหมึกพร้อมติดตั้งถังหมึกพิมพ์ กองการศึกษา)** ขอเชิญนายกเทศมนตรี ชี้แจง

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องคอมพิวเตอร์ เครื่องสำรองไฟฟ้า และเครื่องพิมพ์แบบฉีดหมึกพร้อมติดตั้งถังหมึกพิมพ์ กองการศึกษา)**

 **หลักการและเหตุผล** เนื่องจากกองการศึกษาเทศบาลตำบลเกาะยาว ได้บรรจุแต่งตั้งพนักงานเทศบาล 1 ราย ในตำแหน่งนักวิชาการศึกษาปฏิบัติการ ตั้งแต่วันที่ 1 เมษายน 2563 ซึ่งยังไม่มีเครื่องคอมพิวเตอร์ที่ใช้ปฏิบัติงานตามที่ได้รับมอบหมาย ดังนั้นจึงจำเป็นที่จะต้องขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่และรายการโอนเพิ่มและโอนลด ดังนี้

* 1. **โอนเพิ่ม**
1. **แผนงานการศึกษา งานบริหารทั่วไปเกี่ยวกับการศึกษา** งบลงทุน หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์คอมพิวเตอร์
2. **รายการเครื่องคอมพิวเตอร์ All In One สำหรับงานสำนักงาน จำนวน 1 เครื่อง ราคา 17,000 บาท (หนึ่งหมื่นเจ็ดพันบาทถ้วน)**

 **คุณลักษณะพื้นฐาน**

* มีหน่วยประมวลผลกลาง (CPU) ไม่น้อยกว่า 2 แกนหลัก (2 core) โดยมีความเร็วสัญญาณนาฬิกา พื้นฐานไม่น้อยกว่า 2.2 GHz จำนวน 1 หน่วย
* หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 4 MB
* มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 4 GB
* มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 250 GB จำนวน 1 หน่วย

/........มี DVD-RW

**-9-**

* มี DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย
* มีช่องเชื่อมต่อระบบเครือข่าย (Network Interface) แบบ 10/100/10000 Base-T หรือดีหว่า จำนวนไม่น้อยกว่า 1 ช่อง
* มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง
* มีแป้นพิมพ์และเมาส์
* มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD (1920x1080)
* สามารถใช้งาน WiFi (IEEE 802.11b,g,n,ac) และ Bluetooth

โดยตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

**(2) เครื่องสำรองไฟฟ้า ขนาด 800 VA ราคา 2,500 บาท (สองพันห้าร้อยบาทถ้วน)**

**คุณลักษณะพื้นฐาน**

* มีกำลังไฟฟ้าด้านนอกไม่น้อยกว่า 800 VA (480 Watts)
* สามารถสำรองไฟฟ้าได้ไม่น้อยกว่า 15 นาที

โดยตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

**(3)เครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) ราคา 4,300 บาท (สี่พันสามร้อยบาทถ้วน)**

 **คุณลักษณะพื้นฐาน**

* เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ **(Ink Tank Printer)** จากโรงงานผู้ผลิต
* มีความละเอียดในการพิมพ์ไม่น้อยกว่า 1,200x1,200 dpi
* มีความเร็วในการพิมพ์ร่างขาวดำสำหรับกระดาษขนาด A4 ไม่น้อยกว่า 19 หน้าต่อนาที (ppm) หรือ 8.8 ภาพต่อนาที
* มีความเร็วในการพิมพ์ร่างสีสำหรับกระดาษขนาด A4 ไม่น้อยกว่า 15 หน้าต่อนาที (ppm) หรือ 5 ภาพต่อนาที(ipm)
* มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 1 ช่อง

/.......มีถาดใส่

**-10-**

* มีถาดใส่กระดาษได้ไม่น้อยกว่า 50 แผ่น
* สามารถใช้ได้กับ A4,Letter,Legal, และ Custom

โดยตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

**รวมโอนเพิ่ม จำนวน 23,800.00 บาท (สองหมื่นสามพันแปดร้อยบาทถ้วน)**

* 1. **โอนลด**

**แผนงานการศึกษา งานบริหารทั่วไปเกี่ยวกับการศึกษา** งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินเดือนพนักงาน จำนวน 23,800.00 บาท (สองหมื่นสามพันแปดร้อยบาทถ้วน)**

**รวมโอนลด จำนวน 23,800.00 บาท (สองหมื่นสามพันแปดร้อยบาทถ้วน)**

 **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**อมร ศรีสมุทร** กราบเรียนประธานสภา สมาชิกสภาเทศบาลทุกท่าน กระผมนายอมร ศรีสมุทร สมาชิกสภาเทศบาล เขต 1 ผมอยากทราบว่าการจัดซื้อเครื่องคอมพิวเตอร์ จำนวน 1 เครื่อง กับผู้ใช้ ซึ่งคนที่ใช้หรือคนที่จัดซื้อเป็นคนวางสเปคในการซื้อเครื่องคอมพิวเตอร์แต่ละครั้ง เพราะว่าบางทีคนซื้อไม่ได้ใช้แต่คนใช้ไม่ได้ซื้อ ซื้อมาแล้วบางทีก็ใช้ไม่เป็น ก็อยากถามว่าสเปคตัวนี้เป็นผู้ใช้กำหนดหรือผู้ซื้อกำหนด ขอบคุณครับ

**ถาวร ขุนทอง** กราบเรียนประธานสภาเทศบาล คณะผู้บริหาร และสมาชิกสภาทุกท่าน ถาวร ขุนทอง ตำแหน่ง นักวิเคราะห์นโยบายและแผนชำนาญการ ตามที่คุณอมร ศรีสมุทร ได้ถามไปเมื่อสักครู่ จริง ๆ แล้วคอมพิวเตอร์มันจะสั่งตามรูปแบบของกระทรวง ICT แล้วของสำนักงานมันก็จะระบุไว้เลยว่าโปรแกรมสำนักงาน ซึ่งเวลาเราสั่งซื้อคอมพิวเตอร์ถ้าเป็นฝ่ายช่างก็จะเป็นอีกแบบหนึ่ง แต่สำนักงานมันจะมีรูปแบบเฉพาะ คอมพิวเตอร์ตั้งโต๊ะสำหรับสำนักงานตามที่กระทรวง ICT กำหนดไว้ ส่วนใหญ่จะสั่งเหมือนกันหมดและผู้ปฏิบัติงานสามารถปฏิบัติงานได้หมดทุกคน

/......เพราะว่า

**-11-**

 เพราะว่าโปรแกรมมันเป็นโปรแกรมสำหรับปฏิบัติงาน และสำหรับสำนักปลัดเทศบาลก็จะต้องซื้อเครื่องใหม่ เพราะปกติอายุการใช้งานเครื่องคอมพิวเตอร์จะอยู่ที่ประมาณ 5 ปี พอเลย 5 ปี ก็จะต้องเปลี่ยน ซึ่งของเราซื้อมาตั้งแต่ปี 2557 แล้วโปรแกรมที่เราใช้ของตัวเดิม Window 9 แต่ปัจจุบันไปถึง Window 19 แล้ว แต่ปัญหาคือการใช้คอมพิวเตอร์ที่ต้องบันทึกข้อมูลต้องเป็น Window ไม่ต่ำกว่า 10 หรือ 12 ถ้าเป็นอย่างนั้นก็ไม่สามารถรายงานไปยังกรมได้เลย ก็เลยต้องเปลี่ยน จึงขอเรียนให้ทราบนะครับ ขอบคุณครับ

**สำเริง ราเขต** กราบเรียนประธานสภา สมาชิกสภาเทศบาลทุกท่าน ผมนายสำเริง ราเขต สมาชิกสภาเทศบาล เขต 2 ผมอยากให้ซื้อคอมพิวเตอร์ที่มีคุณภาพดีไปเลย ซึ่งเห็นว่าตอนนี้ใช้ถึง Window 19 แล้ว ก็น่าจะใช้ Window 25 ไปเลย

**ถาวร ขุนทอง** จะเป็นอย่างนั้นไม่ได้ครับ เพราะตอนนี้มันมีแค่ Window 19 เท่านั้น ซึ่งก็ได้คุยกับทางร้านแล้วว่ามีถึง Window เท่าไร เขาก็บอกว่า Window 19 ก็เลยบอกไปว่าถ้าอย่างนั้นก็เอา Window 19 เลย เพราะถ้าต่ำจากนี้ก็ไม่เอา ขอบคุณครับ

 **ที่ประชุม** มีผู้ใดจะเสนอความเห็นอีกบ้าง

  **ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องคอมพิวเตอร์ เครื่องสำรองไฟฟ้า และเครื่องพิมพ์แบบฉีดหมึกพร้อมติดตั้งถังหมึกพิมพ์กองการศึกษา)** **ขอให้ยกมือ**

**ที่ประชุม** ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปีงบประมาณ พ.ศ. 2563 **(เพื่อจัดซื้อเครื่องคอมพิวเตอร์ เครื่องสำรองไฟฟ้า และเครื่องพิมพ์แบบฉีดหมึกพร้อมติดตั้งถังหมึกพิมพ์ กองการศึกษา)**

**ประธานฯ** **4.4 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ กองการประปา)** ขอเชิญนายกเทศมนตรี ชี้แจง

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ กองการประปา)**

/.......หลักการและ

**-12-**

 **หลักการและเหตุผล** ตามเทศบัญญัติงบประมาณรายจ่าย ประจำปีงบประมาณ พ.ศ. 2563 ประกาศใช้ เมื่อวันที่ 17 กันยายน 2562 แต่เนื่องจาก กิจการประปาไม่ได้ตั้งงบประมาณรายจ่าย หมวดค่าครุภัณฑ์ ประเภทครุภัณฑ์คอมพิวเตอร์ไว้ ดังนั้น จึงจำเป็นที่จะต้องขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่และรายการโอนเพิ่มและโอนลด ดังนี้

* 1. **โอนเพิ่ม**
1. **แผนงานพาณิชย์ งานกิจการประปา** งบลงทุน หมวดค่าครุภัณฑ์ ประเภทค่าครุภัณฑ์คอมพิวเตอร์
2. **รายการเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จำนวน 1 เครื่อง ราคา 4,300 บาท (สี่พันสามร้อยบาทถ้วน)**

 **คุณลักษณะพื้นฐาน**

* เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ **(Ink Tank Printer)** จากโรงงานผู้ผลิต
* มีความละเอียดในการพิมพ์ไม่น้อยกว่า 1,200x1,200 dpi
* มีความเร็วในการพิมพ์ร่างขาวดำสำหรับกระดาษขนาด A4 ไม่น้อยกว่า 19 หน้าต่อนาที (ppm) หรือ 8.8 ภาพต่อนาที
* มีความเร็วในการพิมพ์ร่างสีสำหรับกระดาษขนาด A4 ไม่น้อยกว่า 15 หน้าต่อนาที (ppm) หรือ 5 ภาพต่อนาที(ipm)
* มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 1 ช่อง
* มีถาดใส่กระดาษได้ไม่น้อยกว่า 50 แผ่น
* สามารถใช้ได้กับ A4,Letter,Legal, และ Custom

โดยตั้งตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

**รวมโอนเพิ่ม จำนวน 4,300.00 บาท (สี่พันสามร้อยบาทถ้วน)**

* 1. **โอนลด**

**แผนงานพาณิชย์ งานกิจการประปา** งบบุคลกร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินเดือนพนักงาน ตั้งไว้ 240,000.- บาท (สองแสนสี่หมื่นบาทถ้วน)**

**รวมโอนลด จำนวน 4,300.00 บาท (สี่พันสามร้อยบาทถ้วน)**

/.......ระเบียบข้อ

 **-13-**

 **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**ที่ประชุม** ไม่มีผู้ใดเสนอความเห็น

  **ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ กองการประปา)**  **ขอให้ยกมือ**

**ที่ประชุม** ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปี 2563 **(เพื่อจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ กองการประปา)**

**ระเบียบวาระที่ 5 เรื่องอื่น ๆ**

**ประธานฯ**  ท่านผู้ใดมีเรื่องที่จะเสนอเข้าระเบียบวาระที่ 5 เรื่องอื่น ๆ บ้าง ถ้ามีก็ขอเชิญ

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว

1. ประกาศเทศบาลตำบลเกาะยาว เรื่อง การเพิ่มเติมและเปลี่ยนแปลงแผนพัฒนาท้องถิ่น (พ.ศ. 2561 – 2565) ฉบับที่ 2

ตามที่เทศบาลตำบลเกาะยาวได้ทบทวนเปลี่ยนแปลงแผนพัฒนาสี่ปี (พ.ศ.2561 – พ.ศ.2564) เป็นแผนพัฒนาท้องถิ่น (พ.ศ. 2561 – พ.ศ. 2565) ตามหนังสือกระทรวงมหาดไทย ที่ มท. 0810.3/ว 2931 ลงวันที่ 15 พฤษภาคม 2562 เรื่องซักซ้อมแนวทางการทบทวนแผนพัฒนาท้องถิ่น (พ.ศ. 2561 – พ.ศ. 2565) ขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ซึ่งเทศบาลตำบลเกาะยาวได้ประกาศใช้แผนพัฒนาท้องถิ่น (พ.ศ. 2561 – พ.ศ. 2565) เมื่อวันที่ 10 มิถุนายน 2562

เนื่องด้วยปัจจุบันการพัฒนาองค์กร และสถานการณ์ด้านการพัฒนาตามโครงสร้างการแบ่งงาน มีการเปลี่ยนแปลงทั้งด้านจำนวนบุคลากรที่มีการเปลี่ยนแปลง อำนาจหน้าที่ในการปฏิบัติหน้าที่มีข้อระเบียบกฎหมายที่เปลี่ยนแปลงอยู่อย่างต่อเนื่อง และในการบริหารงานท้องถิ่นใน

/.......พื้นที่ให้มี

 **-14-**

พื้นที่ให้มีความสอดคล้องกับสภาวการณ์หรือบริบทในพื้นที่ ในชุมชน และประชาชนที่มีปัญหาความเดือดร้อน และความต้องการในการพัฒนาที่เปลี่ยนไปจากเดิม เทศบาลตำบลเกาะยาวจึงได้ดำเนินการ เพิ่มเติม เปลี่ยนแปลง แผนงาน/โครงการ ในแผนพัฒนาท้องถิ่น (พ.ศ. 2561 – พ.ศ. 2565) ฉบับที่ 2 โดยผ่านคณะกรรมการสนับสนุนการจัดทำแผนพัฒนาและคณะกรรมการพัฒนาท้องถิ่นเรียบร้อยแล้ว

ในการนี้ เพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 ดังนั้น เทศบาลตำบลเกาะยาวจึงขอประกาศการเพิ่มเติมและเปลี่ยนแปลงแผนพัฒนาท้องถิ่น (พ.ศ. 2561 – 2565) ฉบับที่ 2 เพื่อให้ประชาชนได้ทราบ จึงประกาศให้ทราบโดยทั่วกัน ประกาศ ณ วันที่ 18 พฤษภาคม พ.ศ. 2563

 ผมขอชี้แจงเพิ่มเติม เรื่อง การจัดทำแผนพัฒนาท้องถิ่น ตอนนี้ในกรณีในแผนพัฒนาท้องถิ่น ปี 2564 เนื่องจากเราใกล้จัดทำเทศบัญญัติงบประมาณรายจ่าย ประจำปีงบประมาณ 2564 คิดว่าเดือนหน้าเราก็ต้องมานั่งคุยกันว่าเราจะมีการจัดการบริหารเทศบาลไปในทิศทางไหน ในกรณีจัดทำแผนและการจัดทำเทศบัญญัติงบประมาณรายจ่าย เพื่อนำเสนอสภาเพื่อพิจารณา ก็ให้สมาชิกสภาเทศบาลทุกท่านไปหาโครงการดี ๆ มา เพราะจะต้องเพิ่มในแผน ต่อไปนี้คือต้องให้มีแผนจะสามารถบริหารจัดการอะไรก็ได้ ที่นำเข้าสู่เทศบัญญัติงบประมาณรายจ่าย ก็อยากให้สมาชิกสภาเทศบาลทุกคนไปหาว่าจะทำโครงการอะไรในปี 2564 ต่อไปนะครับ

1. ตามที่ทางเทศบาลตำบลเกาะยาวได้จัดทำเทศบัญญัติเกี่ยวกับการปล่อยสัตว์ไป ซึ่งตอนนี้ทางจังหวัดก็ได้ตีเทศบัญญัติดังกล่าวกลับมา ในส่วนนี้ขั้นตอนเราก็ต้องทำแบบการจัดทำเทศบัญญัติงบประมาณรายจ่าย คือรับหลักการก่อน แต่งตั้งคณะกรรมการญัตติ วาระที่ 2 ถ้าไม่มีใครแปรญัตติก็ไปวาระที่ 3 ซึ่งขั้นตอนก็เหมือนกับการจัดทำเทศบัญญัติงบประมาณ ตอนนี้ทางกระทรวงมหาดไทยก็เร่งให้ดำเนินการให้แล้วเสร็จภายในเดือนมิถุนายน
2. เพื่อเป็นการป้องกันการติดเชื้อไวร้สโคโรนา 2019 (COVID-19) ซึ่งกระทรวงมหาดไทยได้แจ้งว่า
3. ห้ามบุคคลออกนอกพื้นที่ ตอนนี้ทางกำนัน ผู้ใหญ่บ้านและ อสม. ได้ร่วมกันปฏิบัติงาน ในส่วนองค์กรปกครองส่วนท้องถิ่นก็ได้ดำเนินการร่วมกับ อสม. กำนัน ผู้ใหญ่บ้าน ซึ่งในส่วนนี้ก็มีปัญหาบ้างก็คือ กรณีการผ่อนปรน สำหรับเทศบาลตำบลเกาะยาวผมคิดว่ายังไม่ผ่อนปรนนะครับ ก็คือสวนเฉลิมพระเกียรติฯ และศูนย์พัฒนาเด็กเล็กที่เป็นเครื่องเล่นก็ยังไม่ผ่อนปรนนะครับ

/......2. นโยบาย

**-15-**

1. นโยบายของการะทรวงมหาดไทยก็คือ การประชาสัมพันธ์การใช้แอพพลิเคชั่น “ไทยชนะ” เพื่อรองรับการตรวจกิจกรรม/กิจการ ตามมาตรการผ่อนปรน โดยให้เจ้าของสถานประกอบการ/กิจการ ลงทะเบียนการใช้แอพพลิเคชั่น “ไทยชนะ” พร้อมติดตั้งคิวอาร์โค้ดที่พร้อมเช็คอิน/เอาท์ จากผู้มารับบริการ

 4. ผมก็ได้ประสานงานกับกองสารธารณสุขและสิ่งแวดล้อม พรุ่งนี้ทางเทศบาลตำบลเกาะยาวจะให้พนักงานเทศบาลออกไปฉีดพ่นหมอกควันในเขตเทศบาลทั้งหมด เนื่องจากตอนนี้จังหวัดที่อยู่ใกล้เคียงกับอำเภอเกาะยาวได้เกิดโรคไข้เลือดออก ทางเทศบาลตำบลเกาะยาวก็ได้ตระหนักดีว่าจะต้องให้พนักงานออกไปฉีดพ่นหมอกควัน

 5. สำหรับในส่วนของการฆ่าเชื้อกับกลุ่มเสี่ยงของการแพร่ระบาดของโรคติดเชื้อไวรัสโคโรนา 2019 (COVID-19) ถ้าบ้านไหนต้องการจะให้ทางเทศบาลตำบลเกาะยาวไปพ่นยาฆ่าเชื้อให้ ไม่ว่าในที่สาธารณะหรือว่ามัสยิด สถานที่ราชการ หรือบ้านเรือน ทางเทศบาลตำบลเกาะยาวยินดีนะครับ

 6. ในส่วนของตู้ปันสุข ตอนนี้ผมมองว่าทางเทศบาลตำบลเกาะยาว จะดำเนินการเก็บตู้ปันสุข ผู้ก็ได้ประสานงานกับทางพนักงานแล้วว่าเราจะให้กับผู้สูงอายุดีกว่า ซึ่งทางเทศบาลตำบลเกาะยาวจำเป็นต้องปิดเพราะว่าจากที่ดำเนินการไปได้ประมาณ 2 อาทิตย์ ก็มีอุปสรรคนิดหน่อย ก็ขอชี้แจงเท่านี้ครับ ขอบคุณครับ

**จำรัส หยั่งทะเล** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายจำรัส หยั่งทะเล สมาชิกสภาเทศบาล เขต 2 ผมก็มีอยู่หนึ่งเรื่องที่อยากจะถามเกี่ยวกับบริษัทที่ประมูลงานเขื่อนหน้าสำนักงานเทศบาลตำบลเกาะยาว อยากทราบว่าดำเนินการไปถึงไหนแล้วที่เขาทิ้งงาน เพราะเห็นตอนนี้เขาไปประมูลได้อีก คือผมอยากทราบว่าบทลงโทษที่เขาทิ้งงานมีบทลงโทษเขาอย่างไร ก็แค่นี้ครับ ขอบคุณครับ

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ผมขอชี้แจงคือในกรณีตามที่คุณจำรัส หยั่งทะเล พูดถึงโครงการก่อสร้างเขื่อนหน้าสำนักงานเทศบาลตำบลเกาะยาว ผมก็ได้ขออนุญาตจากกรมเจ้าท่าเสร็จเรียบร้อยแล้ว แต่ขั้นตอนพออี-บิดดิ้ง (e-bidding) เขาจะยื่นที่กรมบัญชีกลางเขาไม่ได้มายื่นที่เทศบาล หลังจากนั้นเราก็ได้ผู้รับเหมามาและทำสัญญา แล้วพอเลยสัญญาเราก็ทำหนังสือตักเตือนไปประมาณ 5 ครั้ง และหลังจากนั้นเราก็ทำหนังสือไปที่บริษัทว่าเราจะแจ้งไปยังกรมบัญชีกลางว่าเลิกสัญญา และเงินประกันสัญญาตอนนี้ก็อยู่ที่ธนาคาร ทางกองคลังก็ยื่นหนังสือไปยังกระทรวงการคลังเพื่ออายัดประกันสัญญา 5% และกระทรวงการคลังก็ได้ตอบรับมาคือให้ทาง

/.......เทศบาลตำบล

**-16-**

 เทศบาลตำบลเกาะยาวนำหนังสือของบริษัทที่ได้ยืนยันว่าเขาไม่ได้เข้ามาดำเนินงานจริง ๆ ซึ่งตอนนี้หนังสือฉบับแรกถึงกระทรวงการคลังแล้ว และตีกลับมายังเทศบาลและทางกองคลังก็ได้รวบรวมเอกสารหลักฐานแต่ละครั้งได้แจ้งเตือนไป รายละเอียดต่าง ๆ ผมก็จะให้ทางกองคลังเป็นผู้ชี้แจงอีกครั้งครับ

**ณัฐกฤตา อักษรกูล** เรียนประธานสภาเทศบาล และสมาชิกสภาเทศบาลทุกท่าน ดิฉันนางสาวณัฐกฤตา อักษรกูล ตำแหน่ง นักวิชาการเงินและบัญชีชำนาญการ ตามที่บริษัทสามทองได้ทำสัญญาโครงการก่อสร้างเขื่อนหินกั้นดินด้านหน้าสำนักงานเทศบาลตำบลเกาะยาว มันจะมีปัญหาคือเขาไม่ได้เข้ามาดำเนินการอะไรทั้งสิ้น และทางกองคลังก็ได้ดำเนินการตามที่นายกเทศมนตรีได้แจ้งไปแล้ว และเขาก็ยืนยันว่าจะเข้ามาดำเนินการ แต่ไปๆ มาๆ เขาก็ไม่เข้ามา ปัจจุบันนี้ก็ยังไม่ดำเนินการอะไรทั้งสิ้น และเงินของโครงการนี้ก็ได้หมดไปแล้ว ตอนนั้นมันจะเป็นการจ่ายขาดเงินสะสม พอมีปัญหาแบบนี้ก็เลยใช้ระเบียบตามข้อ 1.3 คือให้บอกเลิกสัญญาและทำหนังสือแจ้งเตือนไปยังกรมบัญชีกลางตามหนังสือฉบับแรก หนังสือฉบับแรกเราได้นำไปถึงกรมบัญชีกลาง กรมบัญชีกลางก็บอกว่าให้ผู้รับจ้างเข้ามาชี้แจงว่าทำไมถึงไม่เข้ามาทำงาน เราก็เลยทำหนังสือตอบกลับไปยังบริษัทสามทองให้บริษัทตอบกลับมาว่าเขาจะชี้แจงหรือไม่ภายใน 15 วัน แต่ ณ ปัจจุบันนี้ก็ยังไม่ได้ดำเนินการใด ๆ ทั้งสิ้นของผู้รับจ้าง ฉะนั้นในเมื่อเขาไม่ดำเนินการของผู้รับจ้างทางเทศบาลตำบลเกาะยาวก็ต้องดำเนินการในขั้นตอนต่อไปก็ต้องแจ้งไปยังกรมบัญชีกลางอีกครั้งหนึ่ง เพื่อจะให้แจ้งเป็นผู้ทิ้งงานเพราะว่าในการแจ้งเป็นผู้ทิ้งงานไม่ใช่ว่า 1 ปี 2 ปี เขาจะได้รับเป็นผู้ทิ้งงานเลย มันต้องใช้ระยะเวลาค่อนข้างนานเพราะในประเทศไทยบริษัทที่มีลักษณะแบบนี้เยอะค่ะ

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ผมขอเพิ่มเติมนะครับ วันก่อนผมก็ได้พูดคุยกับสำนักงานตรวจเงินแผ่นดินจังหวัดพังงา ในกรณีผู้รับเหมาที่ทำสัญญาไปแล้วประมาณ 50 โครงการ แต่เขาโดนปรับไปประมาณ 48 โครงการ และทางกรมบัญชีกลางก็ยังให้เขา อี-บิดดิ้ง (e-bidding) ได้ แต่ผมว่าเห็นในส่วนที่ว่า 50 โครงการ โดนปรับ 48 โครงการ เหลือแค่ 2 โครงการ ที่ไม่โดนปรับ สำนักงานตรวจเงินแผ่นดินจังหวัดพังงาบอกว่าไม่สามารถไปหยุดเขาได้ เขาสามารถ อี-บิดดิ้ง (e-bidding) ได้ เพราะเราไม่ได้แจ้งเป็นผู้ทิ้งงาน ซึ่งการแจ้งเป็นผู้ทิ้งงานอยู่ที่กรมบัญชีกลางไม่ใช่อยู่ที่ท้องถิ่นแจ้งเป็นผู้ทิ้งงาน ซึ่งตอนนี้ของเทศบาลตำบลเกาะยาว 3 โครงการ เงินประกันสัญญาประมาณ 50,000 บาท ตอนนี้ค่าเดินทางไปศาลปกครองที่นครศรีธรรมราชและอัยการศาลปกครองที่ทุ่งสง ตอนนี้คดีของเทศบาลตำบลเกาะยาวเองจำนวน

/.......2 คดี

**-17-**

 2 คดี ยังไม่สิ้นสุด คือ นางแถม ทองสัมฤทธิ์ ที่ทำรั้วกั้นสแตนเลส ทั้ง 2 โครงการเป็นรั้วกั้นสแตนเลสทั้งหมด ซึ่งตอนนี้ขั้นตอนก็ยังไม่แล้วเสร็จ ประมาณ 4 – 5 ปีแล้วที่ผมติดตามเรื่องนี้อยู่นี่คือปัญหา ซึ่งศาลปกครองบอกว่าให้ไปสืบทรัพย์ของนางแถม ทองสัมฤทธิ์ ซึ่งนางแถม ทองสัมฤทธิ์ ก็ได้เสียชีวิตแล้ว และต้องสืบทรัพย์โดยให้เขาจ่ายค่าปรับให้กับทางเทศบาลตำบลเกาะยาวที่ทางเทศบาลตำบลเกาะยาวได้เสียไป และก็มีบริษัทจากจังหวัดนนทบุรีอีกได้ทำสัญญาเรียบร้อยแล้ว และก็ได้ทิ้งงานแบบนี้อีก ปัญหาคือเราไม่สามารถเรียกดำเนินการอะไรได้ ตอนนี้คือสืบทรัพย์กรณีของนางแถม ทองสัมฤทธิ์ อยู่ที่บ่อแสนก็ได้ทำหนังสือไปยังองค์การบริหารส่วนตำบลบ่อแสนและพื้นที่ใกล้เคียงก็จะมีองค์การบริหารส่วนตำบลทับปุด เทศบาลตำบลทับปุด ซึ่งองค์การบริหารส่วนบ่อแสนไม่ตอบกลับมา กรณีสืบทรัพย์ของนางแถม ทองสัมฤทธิ์ ซึ่งการดำเนินการตามกฎหมายมันจะล่าช้า แต่กรณีของเงินประกันสัญญา 5% เราสามารถริบได้แต่ปัญหาคือต้องไปสืบทรัพย์โดนค่าปรับ อย่างเช่นกรณีโครงการก่อสร้างเขื่อนหน้าสำนักงานเทศบาลตำบลเกาะยาวงบประมาณ 1 ล้านกว่าบาท แต่ถ้าโดนค่าปรับตอนนี้ก็ประมาณ 5 – 7 แสนบาทแล้ว ซึ่งเราก็ไม่ได้นิ่งนอนใจก็เดินทางไปยังศาลปกครองอยู่เรื่อย ๆ ทั้งปลัดเทศบาลกิตติศักดิ์ หิรัญ และก็ผมก็ได้เดินทางไปดำเนินการที่ศาลปกครองหลายครั้งแล้ว และหนังสือเวียนผู้ทิ้งงานจะขึ้นอยู่กับกรมบัญชีกลาง บางครั้งเขาทำหนังสือเวียนแล้วเขาก็สามารถที่จะถอนรายชื่อผู้ทิ้งงานได้อีก มันก็ต้องอยู่ที่กระทรวงการคลังทั้งหมดในส่วนนี้ ขอบคุณครับ

**อมร ศรีสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายอมร ศรีสมุทร สมาชิกสภาเทศบาล เขต 1

ผมขอเรียนถามนายกเทศมนตรีนะครับ ซึ่งเมื่อสักครู่ที่นายกเทศมนตรีได้แจ้งว่าเรื่องตู้ปันสุข นายกเทศมนตรีบอกว่าได้คุยกับเจ้าหน้าที่แล้วว่าจะแบ่งให้ผู้สูงอายุ อย่างกรณีบ้านผมยังไม่มีผู้สูงอายุและมีสมาชิกในครอบครัวหลายคน ก็อยากถามว่าแล้วจะไม่มีการแจกจ่ายของให้บ้างหรือครับ

และอีกเรื่องก็เป็นเรื่องที่ทุกคนในเขตเทศบาลอาจจะมีสมาชิกสภาเทศบาลเพียงคนเดียวที่ผมไม่ค่อยเห็นหน้าในขณะที่เขากำลังก่อสร้างถนนกันอยู่ในตอนนี้ก็คือคุณโชติ ทองย้อย ซึ่งทุกคนได้เห็นโดยเฉพาะ อปพร. ที่ได้ไปอยู่หน้าตลาดก็ไม่รู้ว่าจะกล้าพูดหรือไม่ แต่สำหรับผมก็ได้พูดมาตลอดตั้งแต่หน้าสถานีตำรวจจนมาถึงตอนนี้ที่หน้าตลาด วันนี้ผมอยากให้ทุกคนที่เห็นตามแบบแปลนทรายรองพื้น 5 เซนติเมตร หรือไม่ ที่ผมเห็นมีทรายรองพื้น 5 เซนติเมตรแต่เขากลับใช้รถบดอัดเขาไม่ได้รอง และตอนที่ตั้งแบบตอนนี้ถ้าเราหันหน้าไปทางทิศเหนือด้านซ้ายมือ ตรงริมขอบฟุตบาทตรงจุดนั้นอาจจะไม่มีทรายรองพื้นเลย ก็ไม่ต้องเจาะเหมือนที่ผ่านมาไม่ต้องไปชี้ว่าต้องเจาะแบบนี้ ๆ บางคนอาจจะไม่ได้ดูแต่ดูแค่ว่าปูนอ่อน ปูนแก่อย่างเดียว ก็ไปดูนะครับจุดนี้ทรายเยอะแต่มันบดอัดนะครับ และผมอยากจะถามช่างว่าทรายที่เขารอง 5 เซนติเมตร เขาบดอัดหรือเปล่า ซึ่งจากที่ผมเคยเห็นมาไม่เคยบดอัด เอาทรายรองแล้วเทปูนทับลงไปตรงนี้ไปถึง 5

/.......เซนติเมตร

 **-18-**

เซนติเมตร ก็ไม่ได้แค่เขาไม่ได้บดอัด เพราะไม่รู้ว่าการรองทรายแบบนี้เขากันอะไรยังไง วิชาช่างผมอาจจะไม่รู้พวกเราทุกคนพูดก็พูดได้ ซึ่งบอกว่าแบบนั้นแบบนี้แต่ในสภาเรามาพูดกันชัดเจนมีการบันทึกเทปเรียบร้อย เพราะผมโดนว่าทุกวันเรื่องถนน เขาพาลไปถึงคณะกรรมการตรวจงานจ้าง ก็ให้ทุกคนระวังตัวไว้ด้วยนะครับ เพราะเขาเตรียมการจะฟ้องศูนย์ดำรงธรรมและสำนักงานตรวจเงินแผ่นดิน กรณีถนนหน้าสถานีตำรวจ เขาจะไม่ฟ้องนายกเทศมนตรี จะไม่ฟ้องช่าง ผมบอกได้แค่นั้นผมก็บอกให้ไปดูรายงานประชุมแต่ละครั้ง ซึ่งผมก็ได้บอกเขาว่ายังทำไม่เสร็จเรียบร้อย ก็เลยอยากฝากนายกเทศมนตรีหรือช่างช่วยดูในเรื่องที่มันเล็กน้อยเพราะเขาไม่ได้ว่านายกเทศมนตรีแต่เขาจะว่าสมาชิกสภาเทศบาล วันไหนที่ประชุมสภาผมก็พูดอีกอย่างวันนี้ผมก็พูด แต่คราวนี้ผมบอกเลยนะครับถ้าเขาฟ้องผมด้วยคนหนึ่ง ฟ้องศูนย์ดำรงธรรม ฟ้องคณะกรรมการตรวจงานจ้างผ่านมาได้ยังไง ทุกคนก็เห็นผ่านมาได้ยังไงที่ผ่านมานะครับ และจุดนี้อีกเรื่องทรายก็อยากให้คณะกรรมการตรวจงานจ้าง ก็ไม่ทราบว่าใครบ้างก็อยากพูดถึงทุกคนที่เป็นข้าราชการตั้งใจลงไปดูสักหน่อย ช่วยไปบอกเขาว่าสมาชิกสภาเทศบาลเขาว่ามาแบบนี้นะ และฝากช่างช่วยดูหน่อยเรื่องทรายรองพื้น และอีกส่วนหนึ่งเรื่องที่เพื่อนสมาชิกสภาเทศบาลพูดถึงกันมากคือเอาปูนเค็มไปโรย แล้วตอนที่จะลูบด้านหน้าตรงนี้ไม่ทราบว่าจะมีผลยังไง แต่ความคิดผมคืออยากจะให้กระแทกให้ปูนเค็มละลายเข้ากับปูนที่โม่มารถหกล้อให้เข้ากันก่อนแล้วค่อยทำให้มันดี ที่พูดมานี้ผมเชื่อว่าทุกคนก็เห็นก็เลยอยากฝากว่าทรายถ้าเกิดว่าใช้บดอัดมันก็ต้องบดอัด เพราะเดี๋ยวทางช่างอาจจะชี้แจงในเรื่องของบดอัดทราย ส่วนคณะกรรมการตรวจงานจ้างผมอยากให้ไปดูกันหน่อยไม่ใช่วางใจช่างคนเดียวเพราะอาจจะดูไม่ทัน และอยากให้ช่างดูให้ทราบที่บดอัดแล้วเอาจอบคุ้ยขึ้นมาให้มันกระจุยอย่าให้ดูว่าเป็นทรายปนดินและหิน และผมกลัวที่สุดคือถ้าเขาฟ้องเมื่อไรตัวนี้คือตัวปัญหาเพราะมันเห็นกับภาพและเห็นกับตา ผมก็ได้ข่าวมาก็เลยฝากเพื่อนสมาชิกสภาเทศบาล ช่าง และทุกคนตรงนี้ช่วยกันดูแล และฝากนายกเทศมนตรีให้บอกคนที่เป็นคณะกรรมการตรวจงานจ้างให้ลงพื้นที่ไปดูเผื่อเวลามีปัญหาเราก็ไม่รู้จะแก้ยังไง รู้ว่าปัญหาจะมามีข่าวออกมา ส่วนใหญ่คนข้างในไม่รู้หรอกเรื่องแบบนี้พอรู้ ๆ ก็คือต้องแก้ไขแล้ว สิ่งที่เรารู้ว่าจะเป็นปัญหาเราแก้ซะก่อน ขอบคุณครับ

**โชติ ทองย้อย**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายโชติ ทองย้อย สมาชิกสภาเทศบาล เขต 1 ผมอยากจะถามว่าในเรื่องถุงยังชีพอะไรต่าง ๆ มันเป็นยังไงเพราะมันเงียบเหลือเกิน หรือหน้ากากอนามัยได้แจกจ่ายอะไรกันยังไง ก็อยากให้ช่วยชี้แจงด้วยครับ

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว

* ในกรณีเรื่องถุงยังชีพ ทางเทศบาลตำบลเกาะยาว ได้ประกาศให้ผู้ที่มีผลกระทบจากการแพร่ระบาดติดเชื้อไวรัสโคโรนา 2019 (COVID-19) ให้มาลงทะเบียน ณ

/......สำนักงาน

**-19-**

สำนักงานเทศบาลตำบลเกาะยาวเป็นครั้งแรก ซึ่งถ้าคิดเป็นครัวเรือนทั้งหมด 480 ครัวเรือน แต่ตรวจสอบชื่อบุคคลที่มีอยู่จริง 220 ครัวเรือน ซึ่งในจำนวน 220 ครัวเรือนนี้เทศบาลตำบลเกาะยาวได้ดำเนินการแจกจ่ายให้ครบทุกครัวเรือนแล้ว

* ทางเทศบาลตำบลเกาะยาว ได้รับคลังอาหารมาจากจังหวัดพังงาก็ให้ช่วยเหลือผู้สูงอายุที่อยู่ในเขตเทศบาลทั้งหมดประมาณ 130 คน ทั้งผู้พิการและผู้สูงอายุ ก็จะมีการแจกข้าวสาร 5 กิโลกรัม จากนั้นอีกประมาณหนึ่งอาทิตย์ก็ได้ไปช่วยเหลือผู้ป่วยติดเตียงประมาณ 20 คน และจากนั้นก็ช่วยเหลือเด็กอายุตั้งแต่ 6 เดือนถึง 3 ปี โดยการแจกนมผงและนมกล่อง หลังจากนั้นทางเทศบาลตำบลเกาะยาวก็ได้ตั้งตู้ปันสุข ณ สำนักงานเทศบาลตำบลเกาะยาว ประมาณ 2 อาทิตย์ และมีการประชาสัมพันธ์ให้มารับข้าวสาร 5 กิโลกรัม ณ สำนักงานเทศบาลตำบลเกาะยาว ครัวเรือนละ 1 ถุง โดยได้รับข้าวสารมาจากนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และเพื่อนของผู้ว่าราชการจังหวัดพังงา ซึ่งวันนั้นเป็นวันศุกร์ก็ให้คุณจำรัส หยั่งทะเล ประชาสัมพันธ์ให้ชาวบ้านในเขตเทศบาลมาลงชื่อรับข้าวสาร 5 กิโลกรัม ครัวเรือนละ 1 ถุง วันนั้นก็มีชาวบ้านมารับข้าวสารไปประมาณหนึ่งร้อยกว่าครัวเรือน และจากนั้นก็มาทำตู้ปันสุขทุกวันประมาณ 2 อาทิตย์ และวันนี้ผมก็ได้สั่งการให้เจ้าหน้าที่จัดเตรียมเพื่อแจกจ่ายให้กับผู้สูงอายุ ที่เป็นรายการของเทศบาลตำบลเกาะยาว ซึ่งได้ใช้งบประมาณของเทศบาลตำบลเกาะยาวจริง ๆ ที่จัดซื้อถุงยังชีพทั้งหมด 220 ครัวเรือน และทางเทศบาลตำบลเกาะยาวก็ได้รายงานให้จังหวัดทราบแล้ว
* ในส่วนของหน้ากากอนามัย ทางกองสาธารณสุขและสิ่งแวดล้อม เป็นผู้รับผิดชอบก็ได้ร่วมกับพนักงานเทศบาลและ อสม. ได้ตัดเย็บผ้าปิดจมูกและแจกจ่ายให้กับชาวบ้าน และที่ได้รับมาจากจังหวัดก็แจกจ่ายไปแล้ว ซึ่งก็ได้แจกจ่ายให้กับเจ้าหน้าที่ อปพร. หน้าตลาด พร้อมกับเจลแอลกอฮอล์ และทางสาธารณสุขและสิ่งแวดล้อมก็ได้ทำการจัดซื้อจัดจ้างเครื่องพ่นยาฆ่าเชื้อ และก็ได้ไปฉีดพ่นฆ่าเชื้อแล้วตามหน่วยงานราชการ และรัฐวิสาหกิจต่าง ๆ และจากนั้นก็จัดตู้ปันสุขแต่ที่สังเกตเห็นทุกวันคือจะมีคนเดิม ๆ มาทุกวันที่มาหยิบเอาของที่ตู้ปันสุข ผมก็ได้คุยกับหลายคนคิดว่าข้าวสารที่เหลืออยู่ก็จะแจกจ่ายให้กับผู้สูงอายุทุกคนทุกครัวเรือน แต่ถ้าครัวเรือนไหนที่มีผู้สูงอายุ 2 คนขึ้นไปก็จะได้แค่ 1 ถุง และวันที่ 28 พฤษภาคม 2563 ทางเสนาธิการกองเรือภาคที่ 3 เขาจะนำข้าวสารมามอบให้กับทางอำเภอเกาะยาวอีก แต่ในส่วนของท้องถิ่นที่ผมและคุณถาวร ขุนทองไปรับมาจากจังหวัด ตอนนี้ผมก็ได้แจกจ่ายไปหมดแล้ว ขอบคุณครับ

**เสาวคนธ์ เริงสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน ดิฉันนางเสาวคนธ์ เริงสมุทร สมาชิกสภาเทศบาล เขต 1 ในส่วนของ อสม. ก็จะใคร่ขอความอนุเคราะห์จากนายกเทศมนตรีในกรณีที่มีผู้ถูกกักตัว 14 วัน ตอนนี้ก็มีอยู่ประมาณ 6 ราย ในเขตเทศบาลตำบลเกาะยาว รอบก่อนเราได้แจกไปแล้วซึ่งได้จากกาชาดจังหวัดพังงา และในวันนี้ก็

/......อยากจะขอ

**-20-**

 อยากจะขอความอนุเคราะห์ถุงยังชีพจากนายกเทศมนตรีอีก เพราะไม่ต้องเดินทางไปถึงจังหวัดซึ่งค่าใช้จ่ายก็เยอะอยู่ หวังว่าคงได้รับความอนุเคราะห์จากนายกเทศมนตรี ในการดูแลผู้ถูกกักตัวก็คือมีหน้าที่วัดไข้ ประเมินความเครียด ส่งรายงานให้โรงพยาบาลบ่อย ๆ จนตอนนี้ผู้ที่ถูกกักตัวมีอยู่ไม่กี่ราย ก็เลยอยากจะขอจากนายกเทศมนตรีเพื่อนำไปมอบให้กับผู้ที่ถูกกักตัวที่อยู่ที่บ้าน เพื่อเป็นการเยียวยาสำหรับผู้ที่ถูกกักตัวอยู่ ขอบคุณค่ะ

**นายกเทศมนตรี** สำหรับผมก็ไม่มีปัญหานะครับ แต่ผมขอรายชื่อผู้ที่ถูกกักตัวด้วยเพราะว่าจะต้องมีการรายงานไปยังท้องถิ่นจังหวัดด้วยครับ

**สุชน วาหะรักษ์** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสุชน วาหะรักษ์ สมาชิกสภาเทศบาล เขต 1

ประเด็นที่ 1 ผมขอถามเรื่องหอประชุมอาคารสวนเฉลิมพระเกียรติฯ ดำเนินงานไปถึงไหนแล้วเห็นตอนนี้ก็ยังไม่เสร็จเลย

 ประเด็นที่ 2 เรื่องทำถนน ซึ่งวันนี้ผมกับคุณอมร ศรีสมุทร ก็ได้คุยกันว่าทำไมเขาทำแบบนี้ เขาเทปูนแล้วเอาเหล็กลูบไปที่เดียว แต่พอไปดูของห้างหุ้นส่วนจำกัด เกาะยาวพัฒนาธุรกิจ ที่เขาทำเขาจะใช้เครื่องกระแทก แต่นี่ที่เขาทำคือพอเทเสร็จเขาก็เอาปูนเค็มไปโรยบนแล้วเอาสามเหลี่ยมไปกวาดเหมือนกับเทพื้นบ้าน มันไม่อยู่หรอกครับถ้าดูกันจริง ๆ ต่อไปถ้าเป็นบริษัทนี้ประมูลได้อีกผมคนหนึ่งครับจะไม่ยกมือให้นะครับเพราะผมดูแล้วทำไม่ผ่าน

 ประเด็นที่ 3 ร้านที่ขายไก่ข้างบ้านผม ตอนนี้ในคูระบายน้ำเริ่มมีกลิ่นเหม็นแล้วครับ ก็ขอให้ไปตรวจสอบดูหน่อยครับ

**ถาวร ขุนทอง** เรียนประธานสภาเทศบาล และสมาชิกสภาเทศบาลทุกท่าน กระผมนายถาวร ขุนทอง ตำแหน่ง นักวิเคราะห์นโยบายและแผนชำนาญการ ผมขอชี้แจงการจัดทำแผนให้สมาชิกสภาเทศบาลทุกท่านทราบ ที่ผ่านมาผมจะไม่ขอพูดนะครับ การจัดทำแผนของเราต่อไปมันจะมีแผนเปลี่ยนแปลงการจัดทำแผนตามระเบียบการจัดทำแผนพัฒนาขององค์กรปกครองส่วนท้องถิ่น พ.ศ. 2562ซึ่งโครงการต่าง ๆ จะต้องกำหนดไว้ในตัวแผน สมมติว่าเราจะก่อสร้างถนนสักหนึ่งสายเราก็จะต้องบอกขนาดว่าขนาดเท่าไรยอดเงินเท่าไรในตัวแผน แล้วการจัดทำงบประมาณเราจะดึงตัวนั้นมาใส่ แต่ถ้าตั้งแบบลอย ๆ แล้วยอดเงินไม่ตรงกันแบบนี้ปัญหาก็จะเกิด สำหรับของปี 2564 นายกเทศมนตรีก็ได้แจ้งไปแล้วว่าจะแจ้งให้สมาชิกสภาเทศบาลให้มาคุยกันว่าใครจะทำอะไร ปกติงบประมาณหนึ่งต้องมีงบพัฒนา 10% ซึ่งของเทศบาลตำบลเกาะยาวถูกจังหวัดทักท้วงทุกปี ปีนี้จังหวัดก็บอกแล้วว่าพยายามให้ถึง 10% ทำอะไรก็ได้แต่ต้องอยู่ในแผน อย่างที่นายกเทศมนตรีได้แจ้งตามประกาศเทศบาลตำบลเกาะยาว เรื่อง การเพิ่มเติมและเปลี่ยนแปลง

/.......แผนพัฒนา

**-21-**

 แผนพัฒนาท้องถิ่น (พ.ศ. 2561 – 2565) ฉบับที่ 2 ประกาศ ณ วันที่ 18 พฤษภาคม 2563 รายการตีเส้นจราจรงบประมาณ 4 แสนกว่าบาทนี่แหละในตัวแผนพัฒนาตั้งไม่ถึง และก็ไม่ได้บอกรายละเอียด เพราะว่าถ้าเขาสอบเขาจะมาดูแผนแม่และดูรายงานการประชุมสภาว่าตรงกันหรือไม่ และอย่างที่คุณอมร ศรีสมุทร ทักท้วงมาเรื่องแบบแปลนมันเป็นความบกพร่องของเลขานุการสภา ปกติจะต้องมีแบบแปลนแนบมาด้วย ซึ่งจากนี้ก็ต้องนัดประชุมทุกคนว่าจะทำโครงการอะไร พอทำเสร็จช่างต้องประมาณการมาแล้วใส่ในแผน แต่ถ้าเกิดราคามีการเปลี่ยนแปลงในปีหน้าก็จะต้องทำบันทึกถึงผู้บริหารเพื่อชี้แจงรายละเอียดและเข้าที่ประชุมสภาใหม่เพื่อขออนุมัติ และฝากช่างด้วยว่าต่อไปทำแผนเอาโครงการมาเพื่อเข้าในตัวแผนเอาแบบมาด้วยเพื่อจะได้รู้ขนาดและยอดเงินเท่าไร ขอบคุณครับ

**อมร ศรีสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายอมร ศรีสมุทร สมาชิกสภาเทศบาล เขต 1 ผมขอเสริมจากคุณถาวร ขุนทอง เรื่องการจัดทำแผน ตัวผมเองก็ผ่านสายตามาบ้างจากเอกสารของที่อื่น ซึ่งเขาทำมาตั้งนานแล้วเรื่องงบประมาณเทศบัญญัติจากที่อื่นที่ส่งมาให้เทศบาลตำบลเกาะยาว ของเราไม่ว่าเดือนไหน ปีไหนหรือว่าการทำแผนของเรานี่สมมติว่าจะสร้างถนนก็บอกว่าถนนกาลัญกุล ความกว้าง ความยาว บางทีก็ไม่ได้ระบุก็ตั้งงบประมาณไปเลย ซึ่งเห็นจากแผนพัฒนาของเทศบาลตำบลเกาะยาว น้อยมากที่มีรายละเอียดของแบบแปลนและเรื่องของโครงการ ก็เลยฝากเพื่อนสมาชิกสภาเทศบาลถ้าใครคิดได้ว่าจะทำแผนอะไรและบอกให้ชัดเจนว่าเราจะทำแบบนี้ สร้างแบบนี้ ตรงจุดนี้ แล้วช่างประมาณการแล้วก็เอามาแนบกับแผนจะได้เข้าไปอยู่ในแผน เพื่อจะเอามาพัฒนาให้ได้ 10% อย่างที่คุณถาวร ขุนทอง พูดไป ขอบคุณครับ

**ประธานฯ** ผมขอฝากช่างโดยเฉพาะเกี่ยวกับการตีเส้นจราจร ก่อนที่จะตีเส้นจราจรจะต้องเอาดินออกให้หมดซะก่อน ขอให้ช่างใช้มาตรการของช่างให้เต็มที่ เพราะถ้าไม่เอาดินออกซะก่อนสีมันจะกร่อนเร็ว ผมขอฝากช่างแค่นี้ครับ

**บุญธิดา เก็บทรัพย์** เรียนประธานสภาเทศบาล และสมาชิกสภาเทศบาลทุกท่าน ดิฉันนางสาวบุญธิดา เก็บทรัพย์ ตำแหน่ง พยาบาลวิชาชีพชำนาญการ

* ตอนนี้โรคไข้เลือดออกเริ่มมาแล้วนะค่ะ ขอให้ทุกคนช่วยกันดูแลบ้านของตัวเองด้วย เพราะนี้ทางเทศบาลตำบลเกาะยาวจะดำเนินการฉีดพ่นหมอกควัน
* เรื่องการแพร่ระบาดของเชื้อไวรัสโคโรนา 2019 (COVID-19)ถึงแม้ว่าจะเป็นระยะปลอดภัยของจังหวัดพังงาแต่ก็ต้องมีการป้องกันและควบคุมโรคกันต่อไป เพราะว่าระยะป้องกันในช่วงที่โรคผ่อนคลายอาจจะเกิดขึ้นมาซ้ำอีกและเพิ่มขึ้นมากกว่าเดิมก็ได้ในระยะที่เราไว้วางใจ เพราะฉะนั้นจะต้องให้ประชาชนปฏิบัติเหมือนเดิมคือให้สวมหน้ากากอนามัย เว้นระยะห่าง

/......ล้างมือด้วย

**-22-**

ล้างมือด้วยเจลแอลกอฮอล์และที่สำคัญตามร้านค้า ร้านอาหารขอให้ทุกท่านช่วยกันดูแลสอดส่องด้วยในเรื่องของการใส่ถุงมืออาจจะใส่บ้างไม่ใส่บ้างไม่ว่าแต่ที่สำคัญในเรื่องของการใส่หน้ากากอนามัย ขอให้ทุกท่านช่วยกันดูแลและว่ากล่าวตักเตือนเพราะมันเป็นนโยบายของรัฐบาล

* ในเรื่องของหน้ากากอนามัยที่จากให้กับชาวบ้าน ที่เขาอุดหนุนมาให้ชิ้นละ 4 บาท ประมาณสามพันกว่าบาท ทางคุณโชติ ทองย้อย อาจจะสงสัยบางทีอาจจะไม่ได้แจ้งให้ท่านทราบเพราะท่านอยู่ห่างไกลจากในเขตเทศบาล ซึ่งตรงนี้เทศบาลตำบลเกาะยาวได้แจ้งให้กับผู้ที่ส่วนร่วมไม่ว่าเป็นสมาชิกสภาเทศบาล อสม. อย่างเช่นคุณกมลา ชำนินา , คุณเสาวคนธ์ เริงสมุทร บางท่านก็มีส่วนร่วมรวมทั้งพนักงานเทศบาลก็ช่วยกันเย็บหน้ากากอนามัยด้วยมือ เพราะมีโครงการมาตั้งแต่แรก ๆ ก็ได้แจกจ่ายให้เรียบร้อยและรายงานให้จังหวัดทราบ ส่วนที่เหลือก็จะต้องพึ่งพาตัวเองกันนะค่ะ และส่วนของการป้องกันโรคก็ให้ทุกคนทำตามที่ได้บอกไปเมื่อสักครู่ ในเรื่องของการพ่นยาฆ่าเชื้อถ้าใครมีความประสงค์ก็ขอให้มาแจ้งที่สำนักงานเทศบาลตำบลเกาะยาวนายกเทศมนตรีทราบและพวกเราจะได้ดำเนินการต่อไป ขอบคุณค่ะ

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว

* ผมขอแจ้งว่าเราจะร่วมกันประชุมการจัดทำแผนในวันศุกร์ที่ 5 มิถุนายน 2563 เวลา 09.30 น. เราจะมาคุยกันว่าเราจะทำอะไรในปี 2564 เพราะต่อไปถ้าเราจะอบรมอะไรต้องมีโครงการรองรับด้วย
* เกี่ยวกับการเสียภาษี ตอนนี้เขาไม่เรียกภาษีท้องที่ ภาษีโรงเรือนแล้ว แต่เขาจะเรียกภาษีที่ดินและสิ่งปลูกสร้าง ตอนนี้ถ้าใครต้องการเสียภาษีก็สามารถเสียภาษีได้ และผมฝากนิดหนึ่งว่าการผ่อนผันเรื่องการเสียภาษีสรรพากร ตอนนี้สรรพากรได้ผ่อนผันให้เสียภาษีได้ถึงเดือนสิงหาคมนะครับ ขอบคุณครับ

**ประธานฯ** ท่านใดมีเรื่องจะเสนอเพิ่มเติมอีกบ้าง

**ที่ประชุม** ไม่มี

**ประธานฯ** เมื่อไม่มี บัดนี้หมดเรื่องที่จะนำเข้าสู่ระเบียบวาระการประชุมแล้ว ผมขอปิดประชุม

**ปิดประชุมเวลา ๑1.20 น**.

 /..........(ลงชื่อ)........

**-23-**

 (ลงชื่อ)...........................................................................ผู้จดรายงานการประชุม

 (นางสาวสมัย ระบำเพลิง)

 หัวหน้าสำนักปลัดเทศบาล

 (ลงชื่อ)............................................................................

 (นายถาวร ขุนทอง)

เลขานุการสภาเทศบาลตำบลเกาะยาว

**คณะกรรมการตรวจรายงานการประชุม**

**.**

 (ลงชื่อ).............................................................................

 (นางสาวกมลา ชำนินา)

 (ลงชื่อ).............................................................................

(นายอรินทร์ ประสานการ)

 (ลงชื่อ).............................................................................

 (นายสุชน วาหะรักษ์)

 ทราบ

(นายประยูร เริงสมุทร)

 ประธานสภาเทศบาลตำบลเกาะยาว

 29 พฤษภาคม ๒๕63